Diari Oficial de la Generalitat Valenciana


Sumari del DOGV 8123, del 08-09-2017 (2017/7821)

RESOLUCIÓ de 28 d'agost de 2017, del director general d'Agricultura, Ramaderia i Pesca, de concessió conjunta de les ajudes destinades a les agrupacions de defensa sanitària ramadera de la Comunitat Valenciana per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8123

Data del DOGV
:   08-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7821


Data del document
:   28-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 28 d'agost de 2017, del director general d'Agricultura, Ramaderia i Pesca, de concessió conjunta de les ajudes destinades a les agrupacions de defensa sanitària ramadera de la Comunitat Valenciana per a l'exercici 2017. [2017/7821]  
L'Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores de les ajudes destinades a les agrupacions de defensa sanitària ramaderes de la Comunitat Valenciana (DOGV 7687, 29.12.2015); aquesta norma ha sigut modificada al seu torn per l'Ordre 4/2017, de 31 de gener (DOGV 7975, 08.02.2017).  
La convocatòria de l'ajuda per a l'exercici 2017 es va realitzar mitjançant la Resolució de 10 de maig de 2017, de la consellera d'Agricultura, Medi Ambient, Canvi Climàtic i Desenvolupament Rural (DOGV 8048, 25.05.2017) amb una dotació pressupostària de 800.000 € amb càrrec a la línia S 3082000 del capítol IV del programa 714.80, Agricultura i ramaderia, distribuïda de la manera següent:  
a) 650.000 - per a actuacions dels annexos I i II del Pla anual zoosanitari de 2017.  
b) 100.000 - per a actuacions de l'annex I de l'Ordre 10/2015, de 18 de desembre.  
c) 50.000 - per a la compra de vacuna IBR.  
Una vegada instruïts els procediments de concessió de les ajudes en les respectives direccions territorials, tal com disposa l'article 8 de l'ordre.  
Vistos els informes d'avaluació de les direccions territorials d'Alacant, Castelló i València, elaborats a partir de les dades obtingudes de l'aplicació informàtica SUGUS per les seccions de Producció i Sanitat Animal de les tres províncies i que determinen tant els beneficiaris que compleixen tots els requisits per a accedir a les ajudes com aquells que no els compleixen, i una vegada revisat aquest procediment i dutes a terme les verificacions i comprovacions corresponents, han sigut emesos els llistats que a continuació s'adjunten.  
  
Vista la proposta de l'òrgan col·legiat conforme estableix l'article 8 de l'Ordre 10/2015, de 18 de desembre.  
De conformitat amb els articles 2 al 9 de l'esmentada ordre que estableixen els beneficiaris, requisits i actuacions objecte de subvenció, així com la seua quantia, límits pressupostaris i procediment de concessió, resolc:  
  
Primer  
Concedir l'ajuda, finançada amb fons propis de la Generalitat Valenciana amb càrrec a la línia S 3082000 del capítol IV del programa 714.80, Agricultura i ramaderia, als 80 sol·licitants que compleixen els requisits exigits per la normativa i relacionats en l'annex 1. Llistat d'expedients aprovats ajudes RDI 8627, que comença amb ADS Ovino Caprino Valles del Vinalopó, amb CIF P 15704599, i acaba amb ADS Cunícola La Canal, amb CIF P24337126, i en què s'indiquen els expedients que compleixen els requisits per a accedir a l'ajuda amb referència a l'import sol·licitat per cada beneficiari, a l'import aprovat de subvenció (desglossats ambdós segons la naturalesa de la inversió a realitzar) així com a l'import minorat amb el motiu de la seua reducció.  
  
L'import global final aprovat per al pagament d'aquest ajudes ascendeix a:  
- Per execució del Programa anual zoosanitari (PAZ) de 2017, 575.266,84 ?.  
- Per execució de programes de l'annex I de l'Ordre 10/2015, 0,00 ?.  
- Per compra de vacuna IBR, 0,00 -  
Import total: 575.266,84 ?.  
Atés que aquests imports no esgoten la dotació pressupostària assignada a aquestes ajudes, d'acord amb l'apartat tercer de la Resolució de 10 de maig de 2017, per la qual es convoquen aquestes ajudes, no es fa necessari aplicar cap prorrateig tal com estableix l'article 9 de l'Ordre 10/2015.  
La justificació de les despeses efectuades, així com de les activitats objecte de la subvenció es realitzarà per mitjà de la presentació del compte justificatiu, que inclourà la documentació següent:  
- Memòria d'actuació justificativa de les activitats realitzades en l'ADS, on s'acredite el compliment de l'execució del programa sanitari en totes les explotacions integrants de l'agrupació, firmada pel veterinari responsable i amb el vistiplau del president de l'agrupació.  
  
- Memòria econòmica que inclourà com a mínim:  
· Copia compulsada de les factures justificatives de les despeses de direcció i execució del programa sanitari per part del veterinari encarregat de la direcció tècnica de l'ADSG o altres veterinaris que participen en la realització del programa o de les vacunes o biocides adquirits per l'agrupació i els justificants bancaris acreditatius del pagament d'aquestes.  
- Detall d'altres ingressos o subvencions que hagueren finançat l'activitat subvencionada amb indicació de l'import i la seua procedència.  
La data límit per a presentar aquesta documentació serà el 15 d'octubre de 2016.  
Aquesta ajuda ha sigut comunicada a la Comissió Europea, la qual li ha assignat el número d'identificació d'ajuda estatal SA 40035 (2014/XA).  
  
Segon  
Admetre a tràmit el desistiment dels expedients detallats en l'annex 2, Llistat d'expedients desistits. Ajudes SAP 5130, que comença amb ADS ALAPI, Apicultores de Alicante, amb CIF Z23397223, i acaba amb ADS de Vacuno de Carne La Ribera Alta, amb CIF P 41184275, i finalment declarar conclús el procediment.  
  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant del mateix òrgan que la va dictar, en el termini d'un mes a comptar des de l'endemà del dia en què tinga lloc la seua notificació, de conformitat amb el que estableix l'article 123, en relació amb els articles 114.c i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu, en el termini de dos mesos a partir de l'endemà de la data de la notificació, davant del jutjat contenciós administratiu de la capital de província en què el demandant tinga el seu domicili, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze una altra via que es considere oportuna.  
  
València, 28 d'agost de 2017.- El director general d'Agricultura, Ramaderia i Pesca (O 10/2015; 18.12.2015; DOGV 7687): Rogelio Llanes Ribas.